[{"text_idx": "#000005", "text": "Mae DECIPHer wedi datblygu fframwaith a system sefydledig o Grwpiau Datblygu Ymchwil i gynorthwyo a\u0302 chyd-gynhyrchu astudiaethau newydd a gwneud y mwyaf o\u2019u heffaith. Rhagofyniad ar gyfer unrhyw Grw\u0302p Datblygu Ymchwil a gefnogir yw aelodaeth amlasiantaeth, amlddisgyblaethol, a lefel uchel o ymwneud gan randdeiliaid. Mae\u2019r ymagwedd hon yn sicrhau cydweithredu parhaus wrth ddatblygu ceisiadau ac mae\u2019n ategu perthnasedd ecolegol; mae\u2019n gwneud y mwyaf o addasrwydd y system ar gyfer astudiaethau ymchwil dilynol ac mae\u2019n annog trosi gwybodaeth yn ymarfer ar lefel uwch. Mae\u2019r broses gofrestru\u2019n cynnwys trafodaeth gychwynnol gydag aelod o\u2019n ti\u0302m a llenwi ffurflen fabwysiadu DECIPHer, gyda\u2019i gymorth. [sm1] Yna, bydd Bwrdd Partneriaeth DECIPHer yn ystyried p\u2019un a ellir mabwysiadu neu gysylltu\u2019r astudiaeth ac, felly, pa lefel o gymorth y gall DECIPHer ei chynnig."}, {"text_idx": "#000006", "text": "Rydym bob amser yn awyddus i drafod syniadau ymchwil newydd a chyfleoedd posibl i gydweithredu. Os ydych chi\u2019n gweithio ym maes polisi neu ymarfer iechyd y cyhoedd a hoffech gymryd rhan mewn ymchwil sy\u2019n berthnasol i nodau DECIPHER, byddem yn falch o glywed gennych. Anfonwch ebost atom ar DECIPHERadoptions@caerdydd.ac.uk neu cysylltwch a\u0302\u2019r arweinydd rhaglen ar gyfer y maes sydd o ddiddordeb i chi i drafod sut y gallwn gydweithio."}, {"text_idx": "#000007", "text": "Mae\u2019r Ffurflen Fabwysiadu i\u2019w gweld isod yn ogystal a\u0302\u2019r canllawiau ar gyfer ei llenwi a\u2019i chyflwyno ar o\u0302l trafod gydag un o Arweinwyr DECIPHer. Ar o\u0302l ei llenwi, ebostiwch hi at Lindsay Allan \u2013 DECIPHERadoptions@caerdydd.ac.uk."}, {"text_idx": "#000008", "text": "Dadlwythwch ffurflen gais mabwysiadu a thaflen wybodaeth DECIPHer"}, {"text_idx": "#000009", "text": "Mae cymuned amlddisgyblaethol DECIPHer yn cynnig amgylchedd rhagorol i ymchwilwyr iechyd y cyhoedd ym mhob cam o\u2019u gyrfa i ffynnu. Maent yn ymuno a\u0302 chanolfan ymchwil iechyd y cyhoedd o\u2019r radd flaenaf ac yn elwa o\u2019n sgiliau ac adnoddau unigryw, perthynas gref a\u0302 sefydliadau DECIPHer eraill a rhwydwaith helaeth o bartneriaid polisi ac ymarfer, a rhaglen ddatblygu gallu deilwriedig DECIPHer i ymchwilwyr. Yn ogystal, mae staff DECIPHer yn rhan o gymuned ehangach sy\u2019n gwneud ymchwil o safon uchel i iechyd y cyhoedd."}, {"text_idx": "#000012", "text": "Nod DECIPHer yw arwain cydweithredu a chyfnewid gwybodaeth rhwng ymchwilwyr, llunwyr polisi\u0308au ac ymarferwyr ym maes gwella iechyd y cyhoedd."}, {"text_idx": "#000013", "text": "Mae gan ein cydweithredwyr polisi ac ymarfer brofiad ac arbenigedd unigryw. Mae defnyddio hwn gydol y broses ymchwil yn ein helpu i wneud ymchwil well, ac mae\u2019n caniata\u0301u i\u2019r dystiolaeth a gynhyrchwn gael ei defnyddio\u2019n haws i wella iechyd y cyhoedd."}, {"text_idx": "#000014", "text": "Mae cyd-gynhyrchu syniadau a phrosiectau ymchwil yn golygu bod y rhain yn mynd i\u2019r afael a\u0302\u2019r cwestiynau sy\u2019n berthnasol ac yn bwysig i bolisi ac ymarfer."}, {"text_idx": "#000017", "text": "I gael rhagor o wybodaeth am sut mae DECIPHer yn adeiladu cydweithredu i\u2019w waith, a sut mae hynny\u2019n cryfhau\u2019r gwaith a wnawn, gweler ein hastudiaethau ymchwil ar gydweithrediadau isod."}, {"text_idx": "#000020", "text": "Mae grw\u0302p datblygu ymchwil yn crynhoi\u2019r syniad cychwynnol yn gwestiwn ymchwil penodol, yn datblygu cynllun ymchwil priodol ac yn gwneud cais am gyllid grant. Mae hyn yn galluogi partneriaid polisi ac ymarfer i chwarae rhan lawn yn natblygiad ymchwil DECIPHer o\u2019r dechrau\u2019n deg."}, {"text_idx": "#000021", "text": "Rydym bob amser yn awyddus i drafod syniadau ymchwil newydd a chyfleoedd posibl i gydweithredu. Os ydych chi\u2019n gweithio ym maes polisi neu ymarfer iechyd y cyhoedd a hoffech gymryd rhan mewn ymchwil sy\u2019n berthnasol i nodau DECIPHER, byddem yn falch o glywed gennych. Anfonwch e-bost atom ar DECIPHer@Caerdydd.ac.uk neu cysylltwch a\u0302\u2019r arweinydd rhaglen ar gyfer y maes sydd o ddiddordeb i chi i drafod sut y gallwn gydweithio."}, {"text_idx": "#000022", "text": "Sut beth yw gweithio gyda ni? Gofynnom i dri o\u2019n cydweithredwyr allweddol ddweud wrthym am eu profiadau."}, {"text_idx": "#000024", "text": "\u2018Mae ymagwedd gydweithredol DECIPHer at ddatblygu syniadau ar gyfer ymchwil wedi creu argraff dda arnaf.\u2019"}, {"text_idx": "#000028", "text": "Rwy\u2019n rhan o\u2019r ti\u0302m sydd wedi lansio\u2019r Rhwydwaith Ymchwil Iechyd mewn Ysgolion. O ganlyniad i\u2019r hyn sy\u2019n debyg ym mandadau DECIPHer a Chanolfan Propel er Effaith Iechyd y Boblogaeth, buom yn archwilio prosiect cydweithredol sy\u2019n amlygu croes-ffrwythloni posibl rhwng y canolfannau. O feddwl am y gwaith bues i\u2019n cymryd rhan ynddo ar y System Gweithredu, Cynllunio a Gwerthuso Iechyd mewn Ysgolion yng Nghanada, roedd Rhwydwaith Ymchwil Iechyd mewn Ysgolion newydd DECIPHer yn ymddangos yn gyfrwng perffaith."}, {"text_idx": "#000030", "text": "Ma\u0300s critigol o bobl sydd a\u0302 diddordeb mewn cymhwyso theori a dulliau gwyddorau cymdeithasol i ymchwil perthnasol i bolisi\u2019"}]